Man met panga op plaas aangeval | Maroela Media
Die Wes-Kaapse polisie ondersoek ŉ saak van poging tot moord en sakeroof nadat ŉ 60-jarige man Saterdag in die vroeë oggendure op sy plaas in die omgewing van die Paarl oorval en aangerand is.
Kapt. FC van Wyk, woordvoerder van die polisie, het aan Maroela Media gesê die voorval het omstreeks 02:30 plaasgevind.
Volgens Van Wyk het drie verdagtes die betrokke oggend by ŉ skeepvraghouer op die plaas ingebreek. Die eienaar van die plaas het ondersoek gaan instel en die verdagtes by die houer betrap. Dit is toe dat die verdagtes die man met ŉ panga aangerand en op die vlug geslaan het.
Die slagoffer het beserings aan sy arms en kop opgedoen. Die man is intussen in ŉ hospitaal opgeneem, het Van Wyk gesê.
In die nuus panga plaasaanvalle Wes-Kaap
En hier dink ek ons het n lockdown, wat de hel gaan aan in ons land. Dis geen wonder dit gaan soos dit gaan nie, want almal maak en breek soos hulle wil.
One kyk of diesulkes covid19 gaan vryspring,
Ek glo nie hulle sal nie.
Ai dit is ontstellend dat mense ten spyte van al die waarskuwings nog steeds in die nag hul huise verlaat en dan nog sonder ń wapen ook. Nou wonder ek ook hoekom stel inbrekers in die inhoud van die houer belang. Weet hulle dalk wat binne is?
Laat mens wonder wie mag in die aand rondry?
Ek sou ook ondersoek ingestel het maar met my 12 boor pompaksie haelgeweer en sou nie vandag in die hospitaal gewees het nie.